Abad ke-5 SM

Abad ke-5 SM merujuk kepada abad yang berlangsung dari 1 Januari 500 SM hingga 31 Disember 401 SM dalam kalendar Gregory.

Gambaran keseluruhan 

Abad ke-5 dan ke-4 SM merupakan zaman kegemilangan falsafah di kalangan peradaban-peradaban yang maju, khususnya di masyarakat Yunani.

Falsafah Yunani berkembang pada sepanjang abad ke-5 SM, dan menyediakan asas untuk ideologi Barat. Di Athens dan tempat-tempat lain di dunia Mediterranean, abad ke-5 menandakan puncak dalam perkembangan institusi-institusi politik, seni, seni bina, dan kesusasteraan.

Peristiwa 
 Skrip demotik menjadi skrip utama Mesir kuno.

490-an SM 
 499 SM - Aristagoras yang bertindak bagi pihak Empayar Parsi, mengetuai sebuah serangan yang gagal ke atas pulau Naxos yang memberontak.
 499 SM - Aristagoras memulakan Pemberontakan Ionia yang mencetuskan Perang-perang Parsi antara Yunani dengan Parsi.
 499 SM - Sardis dimusnahkan oleh angkatan tentera Athens dan Ionia.
 498 SM - Leontini dikuasai oleh Hippocrates dari Gela.
 498 SM - Alexander I mewarisi bapanya, Amyntas I, sebagai raja Macedon.
 497 SM - Potidaea dilanda oleh tsunami.
 496 SM - Pertempuran Tasik Regillus: Kemenangan Rom legenda yang awal menawan hati orang-orang Etruska atau Latin.
 496 SM - Raja Gon Jian dari Yue menewaskan serta membuang Raja Fucha dari Wu, dan memperoleh hegemoni sementara di China kuno semasa Zaman Musim Bunga dan Musim Luruh.
 495 SM - Candi untuk dewa Mercury di Circus Maximus, Rome di bina.
 494 SM - Perang yang tentera Parsi mengambil kembali Ionia.
 494 SM - Dua tribun marhaen dan dua aedil marhaen dipilih buat pertama kali di Rom: jawatan ketribunan dicipta.
 494 SM - Tahun yang Rom berubah daripada sebuah Republik Bangsawan kepada sebuah Republik Liberal.
 493 SM - Pertempuran Tasik Regillus oleh Rom.
 493 SM - Piraeus, kota pelabuhan untuk Athens, diasaskan.
 493 SM - Coriolanus menawan kota Corioli, Volsci untuk Rom.
 492 SM - Ekspedisi pertama Raja Darius I dari Parsi terhadap Yunani, di bawah pimpinan menantunya, Mardonius. Ini menandakan permulaan kempen yang memuncak dengan Pertempuran Marathon pada tahun 490 SM.
 491 SM - Leotychidas II mewarisi sepupunya, Demaratus, sebagai raja Sparta.
 491 SM - Gelo menjadi penzalim Gela.
 12 September 490 SM - Pertempuran Marathon, pertempuran yang Darius I dari Parsi ditewaskan oleh tentera Yunani di bawah Miltiades.
 490 SM - Phidippides berlari 40 kilometer dari Marathon ke Athens untuk mengumumkan berita tentang kemenangan Yunani; asal sukan marathon, perlumbaan jarak jauh.

480-an SM 

 489 SM - Kota-kota di Rhodes bersatu dan memulakan pembinaan kota baru Rhodes.
 488 SM - Leonidas I mewarisi abangnya, Cleomenes I, sebagai raja Sparta, selepas Cleomenes didapati gila.
 487 SM - Mesir memberontak terhadap Parsi.
 487 SM - Aegina dan Athens berperang.
 487 SM - Kearkonan Athens dipilih melalui mengundi, dan merupakan peristiwa penting dalam usaha untuk mencapai demokrasi Athens yang radikal.
 486 SM - Bahagian pertama untuk Terusan Agung China dibina.
 486 SM - Xerxes I mewarisi Darius I sebagai Raja Agung Parsi.
 486 SM - Mesir memberontak terhadap pemerintahan Parsi.
 486 SM - Majlis Buddhisme Pertama di Rejgaha, di bawah naungan Raja Ajatasattu. Tradisi lisan diperkenalkan buat pertama kali.
 Oktober 485 SM - Xerxes I mewarisi Darius sebagai raja Parsi.
 484 SM - Aeschylus, penulis drama Athens, memenangi hadiah puisi.
 484 SM - Xerxes I membubarkan Kemaharajaan Babel dan membuang arca emas Bel (Marduk, Merodach).
 484 SM - Parsi menguasai semula Mesir.
 483 SM - Xerxes I dari Parsi memulakan perancangan ekspedisinya terhadap Yunani.
 481 SM - Kongres di Segenting Corinth menamatkan perang antara Athens dengan Aegina.
 480 SM - Raja Xerxes I dari Paris mula menaklukkan Yunani.
 480 SM - Cimon dan kawan-kawannya membakar kekang-kekang kuda sebagai persembahan kepada dewa Athena dan menjadi anggota-anggota tentera marin.
 480 SM - Pleistarchus mewarisi bapanya, Leonidas I, sebagai raja Sparta.
 Ogos 480 SM - Pertempuran Artemisium - Armada Parsi bertempur dalam pertempuran yang tidak muktamad terhadap armada bersekutu Yunani.
 11 Ogos 480 SM - Pertempuran Thermopylae yang merupakan kemenangan Parsi terhadap tentera Yunani.
 23 September 480 SM - Pertempuran Salamis antara Yunani dan Parsi yang menghasilkan kemenangan Yunani.
 480 SM - Pertempuran Himera - Tentera Carthage di bawah Hamilcar ditewaskan oleh tentera Yunani dari Sicily yang diketuai oleh Gelon dari Syracuse.
 480 SM - Angkatan tentera Rom berarak menghadapi tentera Veii.

470-an SM 
 479 SM - Pertempuran Plataea yang tentera Yunani menewaskan tentera Parsi dan mengakhiri Perang-perang Parsi.
 479 SM - Pertempuran Mycale.
 478 SM - Pengasasan Kuil Confucius di Qufu kini.
 477 SM - Liga Delos dimulakan.
 476 SM - Archidamus II mewarisi Leotychides, datuknya yang dibuang negeri ke Tegea, sebagai raja Sparta.
 475 SM - Raja Yuan dari Zhou menjadi raja Dinasti Zhou.
 474 SM - Pertempuran Cumae - Tentera Syracuse di bawah Hiero I menewaskan tentera Etruska dan mengakhiri perluasan Etruska di Itali selatan.
 474 SM - Pindar, pemuisi Yunani, berpindah ke Thebes.
 473 SM - Negeri Wu di China diilhakkan oleh Negeri Yue.
 472 SM - Negara kota Carystus di Euboea dipaksa menyertai Liga Delos (tarikh anggaran).
 472 SM - Drama tragedi, Si Orang-orang Parsi (The Persians), dihasilkan oleh Aeschylus.
 471 SM - Themistocles, ahli politik Athens, dipulaukan.

460-an SM 
 468 SM - Sophocles, penulis drama Yunani, menewaskan Aeschylus untuk anugerah Hadiah Athens.
 468 SM - Antium ditangkap oleh tentera Rom.
 468 SM - Raja Zhending dari Zhou menjadi raja Dinasti Zhou di China.
 466 SM - Liga Delos menewaskan Parsi dalam Perang Eurymedon.
 466 SM - Tanah jajahan Yunani di Taras, Magna Graecia, ditewaskan oleh Iapyges, golongan penduduk asli Apulia kuno; pemerintahan beraja Tarentine jatuh, dengan pengenalan demokrasi dan pembuangan pengikut-pengikut Pythagorus.
 465 SM - Raja Xerxes I dari Empayar Parsi dibunuh oleh Artabanus si Anak Hyrcania. Baginda diwarisi oleh Artaxerxes I, dengan Artabanus mungkinnya bertindak sebagai Pemangku Raja.
 465 SM - Thasos memberontak dari Liga Delos.
 464 SM - Gempa bumi di Sparta kuno: Yunani mengetuai pemberontakan Helot dan mengakibatkan ketegangan hubungannya dengan Athens, salah satu faktor yang mencetuskan Perang Peloponnesia.
 464 SM - Pemangku Raja Artabanus dari Parsi dibunuh oleh Artaxerxes I, orang yang ditugasinya.
 464 SM - Perang Messenia Ketiga.
 462 SM - Pemberontakan Thasos terhadap Liga Delos berakhir dengan penyerahan kalah mereka.
 461 SM - Cimon, ahli politik Athens, dipulaukan.
 460 SM - Mesir memberontak terhadap Parsi, dan mencetuskan perang enam tahun. Angkatan tentera Athens yang dihantar untuk menyerang Cyprus dialihkan untuk menyokong pemberontakan ini.
 460 SM - Cincinnatus menjadi konsul Republik Rom.

450-an SM 
 459 SM - Pleistoanax mewarisi bapanya, Pleistarchus, sebagai raja Sparta.
 459 SM - Pemusnahan kota Morgantina di Sicily oleh Douketios, ketua puak Sikel, menurut Diodoros Siculus.
 459 SM - Ezra mengetuai kumpulan kedua orang Yahudi dari Babylon ke Jerusalem.
 458 SM - Aeschylus, penulis drama Yunani, menyiapkan Oresteia, trilogi yang menceritakan kesumat darah keluarga. Drama ini mempunyai pengaruh yang kuat kepada penulis-penulis masa hadapan.
 458 SM - Cincinnatus dinamakan sebagai diktator Republik Rom supaya dapat mempertahankan Rom daripada Aequi. Enam belas hari kemudian, selepas menewaskan penyerang-penyerang dalam Perang Mons Algidus, beliau meletakkan jawatan dan kembali ke ladangnya.
 457 SM - Reformasi teragung Pericles, negarawan Athens, membenarkan orang biasa untuk berkhidmat dalam sebarang jawatan awam, dan memulakan Zaman Keemasan Athens Kuno.
 457 SM - Perang Tanagra: Tentera Sparta menewaskan tentera Athens, dekat Thebes.
 457 SM - Perang Oenophyta: Tentera Athens menewaskan tentera Thebes dan menguasai Boeotia.
 457 SM - Dekri Artaxerxes I untuk menubuhkan semula kerajaan kota Jerusalem. Sila lihat Ezra 7, Daniel 9 dan Nehemiah 1 dalam Wasiat Lama.
 455 SM - Kedamaian sementara selama tiga puluh tahun diikat antara Athens dan Lacedaemon.
 455 SM - Euripides menyampaikan Peliades, drama tragedi pertamanya yang diketahui, dalam perayaan Athens di Dionysia.
 454 SM - Athens hilang armadanya dan mungkin sebanyak 50,000 orang dalam percubaan yang gagal untuk membantu pemberontakan Mesir terhadap Parsi.
 454 SM - Perbendaharaan Liga Delos dipindahkan dari Delos ke Athens.
 454 SM - Permusuhan antara Segesta dan Selinunte, dua buah kota Yunani di Sicily.
 453 SM - Taiyuan, sebuah kota di China, dibanjiri.
 451 SM - Athens berdamai dengan Sparta dan berperang dengan Parsi.
 451 SM - Perintahan bersepuluh bangkit untuk berkuasa di Republik Rom, dan menggubal dua belas jadual yang menjadi asas undang-undang Rom.
 450 SM - Perang Salamis: Tentera Athens di bawah Cimon menewaskan armada Parsi.
 450 SM - Perdiccas II mewarisi Alexander I sebagai raja Macedon (tarikh anggaran).

440-an SM 
 449 SM - Perdamaian Callias antara Liga Delos dan Parsi mengakhiri Perang-perang Parsi.
 449 SM - Pembinaan Candi Hephaestus bermula di Athens.
 449 SM - Dua Belas Jadual, undang-undang awam yang pertama di Republik Rom, diperkenalkan kepada penduduk-penduduk Rom.
 449 SM - Pemberontakan Rom terhadap perintahan bersepuluh. Ahli-ahli perintahan tersebut meletakkan jawatan dan sebuah badan ketribunan ditubuhkan semula.
 449 SM - Herodotus menyiapkan karyanya, Sejarah, yang mencatat peristiwa-peristiwa mengenai Perang Parsi.
 448 SM - Phidias menyiapkan arca Athena yang tingginya 9 kaki di Acropolis.
 447 SM - Athens memulakan pembinaan Parthenon atas daya usaha Pericles.
 447 SM - Perang Coronea - Orang-orang Athens dihalau dari Boeotia.
 447 SM - Achaeus dari Eretria, penulis drama Yunani, mempersembahkan dramanya yang pertama.
 445 SM - Pericles mengisytiharkan Kedamaian Tiga Puluh Tahun antara Athens dan Sparta.
 445 SM - Artaxerxes I memberi kebenaran kepada Nehemiah untuk membina semula Jerusalem.
 445 SM - Lubang Lacus Curtius yang dicipta oleh kilat di Rom ditahbiskan oleh Gaius, Mettius atau Marcus Curtius.
 443 SM - Republik Rom mencipta jawatan penapis yang pada mulanya dikhaskan untuk ningrat sahaja.
 443 SM - Pengasasan tanah jajahan Yunani di Thurii, Itali. Kolonis-kolonisnya termasuk Herodotus dan Lysias.
 442 SM - Sophocles menulis drama tragedi, Antigone.
 441 SM - King Ai dari Zhou menjadi raja Dinasti Zhou di China tetapi mangkat sebelum hujung tahun ini.
 441 SM - Raja Si dari Zhou menjadi raja Dinasti Zhou di China tetapi mangkat sebelum hujung tahun ini.
 440 SM - Kebuluran di Rom.
 440 SM - Raja Kao dari Zhou menjadi raja Dinasti Zhou di China.
 440 SM - Meron menentukan kedua-dua titik solstis.
 440 SM - Democritus mencadangkan kewujudan zarah-zarah tak boleh bahagi yang dipanggilnya atom.

430-an SM 
 439 SM - Cincinnatus semula lagi menjadi diktator Republik Rom dan menewaskan tentera Volsci.
 439 SM - Menurut legenda, Gaius Servilius Ahala menyelamatkan Rom daripada Spurius Maelius.
 438 SM - Ictinus dan Callicrates menyiapkan pembinaan Parthenon yang terletak di Akropolis Athens.
 435 SM - Arca Zeus di Olympia, salah satu daripada Tujuh Keajaiban Dunia, disiapkan oleh Phidias.
 434 SM - Pertempuran antara pulau Kerkyra, Yunani dan kota induk Corinth.
 434 SM - Anaxagoras mencuba mempersegikan bulatan dengan tepi lurus dan kompas.
 433 SM - Perang Sybota antara Corcyra dan Corinth.
 433 SM (atau kemudian) - Pengebumian Marquis Yi dari Zeng di China.
 432 SM - Athens mengambil dan mengamalkan kitaran 19-tahun yang menyelaraskan takwim-takwim suria dan qamari.
 432 SM - Athens menewaskan Corinth dalam pertempuran Potidaea.
 432 SM - Tanah jajahan Yunani di Heraclea diasaskan oleh Tarentum dan Thurii.
 431 SM - Perang Peloponnesia bermula antara Sparta dengan Athens dan sekutu-sekutunya.
 431 SM - Penewasan tentera Aequian oleh Rom di bawah diktator A. Postumius Tubertus.
 431 SM - Empedocles, pakar perubatan dan ahli falsafah Yunani, menyatakan tanggapannya bahawa tubuh manusia mempunyai empat humor: darah, hempedu, hempedu hitam, dan kahak. Kepercayaan in menguasai pemikiran perubatan selama berabad-abad.
 430 SM - Athens mengalami wabak utama yang dipercayai diakibatkan oleh tifus.
 k.k. 430 SM - Persembahan pertama Oedipus si Raja, drama tragedi Sophocles.

420-an SM 
 429 SM - Pertempuran Chalcis - Tentera Chalcis dan sekutu-sekutunya menewaskan Athens.
 429 SM - Pertempuran Naupactus - Phormio menewaskan armada Peloponnesia.
 429 SM - Peletusan wabak membunuh melebihi satu pertiga jumlah penduduk di Athens.

Tokoh-tokoh 

 498 SM - Kemangkatan Amyntas I, raja Macedon.
 Pythagoras dari Samos, ahli matematik Yunani (sila lihat teorem Pythagorus) (582 - 496 SM).
 491 SM - Kemangkatan Hippocrates, penzalim Gela.
 Gautama Buddha, pengasas agama Buddhisme (k.k. 563 - 483 SM).
 Confucius, pengasas Konfusianisme (551 - 27 Ogos 479 SM).
 Mahavira dari Vaishali, pengasas Jainisme (mungkin antara 549 SM-477 SM).
 Aeschylus dari Athens, penulis drama (525 - 456 SM).
 Darius I, raja Parsi (memerintah antara 521 - 485 SM).
 Panini, ahli nahu Hindu India, (520 SM - 460 SM).
 Sophocles dari Athens, penulis drama (496 - 406 SM).
 496 SM - Kemangkatan Sun Tzu, ahli falsafah ketenteraan dan penulis Seni Perang (amat mungkin merupakan tarikh percakapan).
 Pericles dari Athens, ahli politik (k.k. 495 - 429 SM).
 Zeno dari Elea, ahli falsafah Yunani (495 SM - k.k. 430 SM).
 Phidias, pengarca Yunani (490 SM - k.k. 430 SM) (tarikh anggaran).
 Empedocles, ahli falsafah Yunani (490 SM - k.k. 430 SM) (tarikh anggaran).
 489 SM - Kelahiran Eudoxus dari Cnidus, ahli matematik awal dan penyokong Dion Pythagoras, murid Plato, serta penzalim Syracuse.
 488 SM - Kemangkatan Miltiades, jeneral Athens.
 Herodotus dari Halicarnassus, ahli sejarah (k.k. 485 SM).
 Euripides dari Athens, penulis drama (k.k. 480 - 406 SM).
 479 SM - Kemangkatan Mardonius, komander Parsi di Plataea.
 479 SM - Kematian Ephialtes, pengkhianat Yunani, dalam Pertempuran Thermopylae.
 476 SM - Kemangkatan Raja Jing dari Zhou / Ji Gai, raja Dinasti Zhou di China.
 475 SM - Kemangkatan Heraclitus dari Ephesus, ahli falsafah Yunani.
 Socrates dari Athens, ahli falsafah Yunani (470 - 399 SM).
 470 SM - Kelahiran Mozi, ahli falsafah Cina (+ 391 SM) (tarikh anggaran).
 469 SM - Kelahiran Aspasia dari Miletus, perempuan simpanan Pericles dari Athens (+ 406 SM) (tarikh anggaran).
 469 SM - Raja Yuan dari Zhou, raja Dinasti Zhou di China.
 469 SM - Kemangkatan Leotychides, raja Sparta.
 469 SM - Kemangkatan Simonides dari Ceos, pemuisi lirik Yunani.
 468 SM - Kemangkatan Aristides, negarawan Athens.
 465 - Pembunuhan Xerxes I, raja Parsi.
 464 SM - Kemangkatan Artabanus dari Parsi, pemangku raja untuk Artaxerxes I.
 461 SM - Pembunuhan Ephialtes, ketua demokrat radikal.
 Thucydides, ahli sejarah Yunani (460 SM - 395 SM).
 Hippocrates dari Cos, pakar perubatan Yunani (460 SM - 377 SM).
 Democritus dari Abdera, alhi falsafah Yunani (460 SM - 370 SM).
 459 SM - Kemangkatan Pleistarchus, raja Sparta.
 451 SM - Kemangkatan Verginia, mangsa legenda perintahan bersepuluh.
 450 SM - Kelahiran Alcibiades, jeneral dan ahli politik Athens (tarikh anggaran).
 450 SM - Kemangkatan Cimon, tokoh politik utama di Athens dan anak lelaki Miltiades (tarikh anggaran).
 450 SM - Kemangkatan Alexander I, raja Macedon (tarikh anggaran).
 449 SM - Pembunuhan diri Appius Claudius, bekas ahli perintahan bersepuluh.
 449 SM - Pembunuhan diri Spurius Oppius, bekas ahli perintahan bersepuluh.
 Aristophanes dari Athens, penulis drama (k.k. 446 - 385 SM).
 446 SM - Kelahiran Marcus Furius Camillus, askar dan negarawan Rom (tarikh tradisional).
 443 SM - Kemangkatan Pindar, pemuisi Yunani.
 442 SM - Kemangkatan Raja Zhending dari Zhou, raja Dinasti Zhou di China.
 437 SM - Kemangkatan Volumnius, raja Etruska di Veii.
 436 SM - Kelahiran Isocrates, pemidato Athens.
 436 SM - Kelahiran Artaxerxes II, raja Parsi (tarikh anggaran).
 435 SM - Kelahiran Philoxenus dari Cythera, pemuisi ditirambi Yunani (+ 380 SM).
 Dionysius, penzalim Syracuse (k.k. 432 SM - 367 SM).
 430 SM - Kemangkatan Empedocles, alhi falsafah Yunani (tarikh anggaran).
 430 SM - Kemangkatan Phidias, pengarca Yunani (tarikh anggaran).
 430 SM - Kemangkatan Zeno dari Elea, alhi falsafah Yunani (tarikh anggaran).
 Darius II, raja Parsi (memerintah antara 423-404 SM)
 Ezra dan Nehemiah bergiat di Judea.
 Lelaki Tollund, mangsa pengorbanan manusia di Semenanjung Jutland, Denmark yang mungkin merupakan bukti terawal yang diketahui tentang penyembahan Odin.
 Zengzi, 505-436, murid Confucius yang menulis Pembelajaran Agung.

Perekaan, penemuan, dan pengenalan 
 Besi tuang digunakan buat pertama kali di Wu.
 Orang Yunani mereka kuku sauh.
 Orang Yunani mula menggunakan kren yang berkaki ricih untuk pembinaan dan memuatkan kapal-kapal.
 Orang Yunani mereka perspektif linear.
 Orang Yunani mengembangkan proses lilin hilang tak langsung untuk menuang gangsa.

Milenium ke-1 SM